S-846/2013

Mál þetta, sem dómtekið var í dag, var höfðað með tveimur ákærum lögreglustjórans á höfuðborgarsvæðinu. Fyrri ákæran er gefin út 24. september 2013, á hendur D-kk-þgf I-kk-þgf Þ-kk-þgf, kt. 000000-0000, Höfðabakka 1, Reykjavík,

„fyrir eftirtalin brot framin í Reykjavík á árinu 2013, nema annað sé tekið fram:

I.

Þjófnaði:

Þriðjudaginn 29. janúar í verslun Hagkaupa við Skeifuna 15, stolið peysu að verðmæti kr. 4.999.

(M. 007-2013-4781)

Þriðjudaginn 12. mars í verslun Nóatúns við Hringbraut 121, stolið matvöru samtals að verðmæti kr. 12.964.

(M. 007-2013-13654)

Sunnudaginn 5. maí í félagi við X brotist inn í sumarbústaðinn A við [...] í [...] með því að brjóta rúðu í útidyrahurð og stolið þaðan hamri.

(M. 007-2013-22679)

4. Sunnudaginn 5. maí í félagi við X brotist inn í sumarbústaðinn B við [...] í [...] með því að brjóta rúðu í útidyrahurð og stolið þaðan kaffikönnum, dvd spilara, dvd myndum, símahleðslutæki, vasaljósi, vasapela og matvælum, allt að óþekktu verðmæti.

(M. 007-2013-22679)

Þriðjudaginn 6. ágúst í verslun 10-11 við Austurstræti 17, stolið matvöru samtals að verðmæti kr. 8.492.

(M. 007-2013-40629)

Þriðjudaginn 6. ágúst í verslun Bónuss við Laugaveg 59, stolið matvöru samtals að verðmæti kr. 14.893.

(M. 007-2013-40629)

Teljast brot þessi varða við 244. gr. almennra hegningarlaga nr. 19/1940.

II.

Fíkniefnalagabrot:

Aðfaranótt miðvikudagsins 2. janúar í fangamóttöku á lögreglustöðinni við Hverfisgötu 113 haft í vörslum sínum 0,17 g af maríhúana sem lögregla fann við leit á ákærða.

(M. 007-2013-197)

Þriðjudaginn 6. ágúst í fangamóttöku á lögreglustöðinni við Hverfisgötu 113 haft í vörslum sínum 0,23 g af maríhúana sem lögregla fann við leit á ákærða.

(M. 007-2013-40629)

Teljast brot þessi varða við 2. gr., sbr. 5. og 6. gr. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Tilraun til fjársvika með því að hafa laugardaginn 27. júlí reynt að blekkja starfsfólk í staðgreiðsluviðskiptum á Slippbarnum við Mýrargötu, með framvísun á greiðslukorti útgefnu af Bank of America á hendur C, og reynt að svíkja út tvo bjóra en starfsmaðurinn sá að kortið tilheyrði ekki ákærða og synjaði honum um afgreiðslu.

(M. 007-2013-38750)

Telst brot þetta varða við 248. gr., sbr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar. Jafnframt er þess krafist að 0,40 g af maríhúana, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Síðari ákæran er gefin út á hendur ákærða 11. október 2013 „fyrir eftirtalin brot framin í Reykjavík á árinu 2013:

I.

Fjársvik, með því að hafa fimmtudaginn 5. september í alls 6 skipti, svikið út vörur og þjónustu hjá eftirgreindum verslunum, samtals að verðmæti 177.604 kr., með því að framvísa þar í blekkingarskyni og án heimildar greiðslukorti D, kt. 000000-0000, sem ákærði hafði komist yfir, og látið þannig skuldfæra andvirði varanna og þjónustunnar á kreditkort eiganda, eins og hér greinir:

(M. 007-2013-46504)

Í verslun Nettó við Fiskislóð 3 svikið út vörur að verðmæti kr. 6.384.

Í verslun Nettó við Fiskislóð 3 svikið út vörur að verðmæti kr. 9.160.

Í Söluturninum Gotta við Garðastræti 2 svikið út vörur að verðmæti kr. 22.240.

Í verslun Elko við Skeifuna 7 svikið út vörur að verðmæti kr. 63.884.

Í verslun Skeljungs við Laugaveg 180 svikið út vörur að verðmæti kr. 25.956.

Í versluninni Símabæ við Ármúla 11 svikið út vörur að verðmæti kr. 49.980.

Teljast brot þessi varða við 248. gr. almennra hegningarlaga nr. 19/1940.

II.

Þjófnað með því að hafa að kvöldi mánudagsins 30. september í verslun 10-11 við Barónsstíg í Reykjavík stolið sælgæti að verðmæti kr. 1.178.

(M. 007-2013-51515)

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefið að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði á sakaferil frá árinu 1996 er hann var sæmdur í skilorðsbundið fangelsi fyrir þjófnað. Síðan þá hefur hann verið dæmdur 8 sinnum í samtals 8 ára og 1 mánaðar fangelsi fyrir margvísleg brot. Síðast var hann dæmdur 16. september 2013 í 9 mánaða fangelsi fyrir fjársvik. Nú verður að ákveða ákærða refsingu samkvæmt 77. og 78. gr. almennra hegningarlaga. Samkvæmt framansögðu er refsing ákærða hæfilega ákveðin 3 mánaða fangelsi. Þá verða fíkniefni gerð upptæk eins og í dómsorði greinir.

Ákærði er dæmdur til að greiða málsvarnarþóknun skipaðs verjanda síns að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, D-kk-nf I-kk-nf Þ-kk-nf, sæti fangelsi í 3 mánuði.

Upptækt er gert 0,40 g af maríhúana.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 75.300 krónur.

A-kk-nf Í-kk-nf